Trekantsambandet

miniatyr|Kart over Trekantsambandet
Trekantsambandet er et veisystem i ytre Sunnhordland, som knytter sammen øykommunene Stord og Bømlo med Sveio som ligger på Haugalandet i syd.

Veianlegget ble åpnet 30. april 2001 og består av de to hengebroene Stordabrua og Bømlabrua, lavbroen Spissøybrua og den 7,8 km lange undersjøiske tunnelen Bømlafjordtunnelen. Stordabrua og Bømlabrua er blant de største hengebruene i Norge, og Bømlafjordtunnelen med sitt laveste punkt 260 muh en av de dypeste veitunnelene. Prosjektet binder også øyene Spyssøya, Nautøy og Føyno sammen med fastlandet.

Trekantsambandet erstattet de fire ferjestrekningene Valevåg–Skjersholmane, Valevåg–Mosterhamn, Sagvåg–Siggjarvåg og Skjersholmane–Utbjoa.

Bømlafjordtunnelen og Stordabrua er en del av Europavei 39, hovedveien mellom Bergen og Stavanger. Denne delen av Trekantsambandet ble åpnet 28. desember 2000. Etter hvert ble det klart at Trekantsambandet ble raskere nedbetalt enn de 15 årene som var planlagt. Bømlo kommune ønsket å videreføre bompengeinnkrevingen ut den planlagte perioden for å bruke pengene på lokale veier. Dette sa nabokommunene nei til, og disse planene ble skrinlagt. I januar 2013 ble det opplyst at det ble gratis å kjøre over Trekantsambandet fra 30. april 2013, altså akkurat 12 år etter åpningen.

Prosjektet kostet til sammen 1 814 millioner kroner da det stod ferdig, og var delvis finansiert ved hjelp av bompenger. Bomstasjonen var plassert på Føyno, veisystemets "nav", hvor alle veifarende må passere.

 Historikk 
27. oktober 1986Sunnhordland Bru- og Tunnelselskap ble stiftet med formål å etablere fast forbindelse mellom Stord og Bømlo, og videre forbindelse til Sveio.9. juli 1992Hovedplanen for Trekantsambandet ble godkjent av Vegdirektoratet10. juni 1996Stortingsproposisjon nr. 36 «Delvis finansiering av Trekantsambandet Sveio-Stord-Bømlo» vedtatt av Stortinget14. februar 1997Den første salven ble avfyrt i Trekantsambandet2. september 1999Gjennomslagsmarkering i tunnelen28. desember 2000Åpnet ny kyststamveg E 39 mellom Sveio og Stord30. april 2001Åpnet Trekantsambandet mellom Sveio, Stord og Bømlo30. april 2013Bompengeperioden avsluttet og sambandet er gratis å benytte

 Bømlafjordtunnelen 
miniatyr|Bømlafjordtunnelen
Undersjøisk tunnel på 7820 m fra Sveio til øya Føyno i Stord kommune. Tunnelens laveste punkt er 260 meter under havflaten. Tunnelen har tre kjørefelt.

 Stordabrua 
Hengebru over Digernessundet, mellom Digernesklubben på Stord og øya Føyno. Lengde i alt 1076 m, hovedspenn på 677 m. Brutårna er 97 meter over vannflaten, og seilingshøyden er 18 m.

 Bømlabrua 
miniatyr|Bømlabrua
Hengebru over Spissøysundet, mellom Nautøy og Spissøy. Lengde i alt 990 m, hovedspenn på 577 m. Brutårna er 105 meter over vannflaten, og seilingshøyden er 36 m.

 Spissøybrua 
Lavbru over Gassasundet, 283 m, fra Spissøya til Klungervika på Bømlo. Seilingshøyden er 7 m.

 Nye veier 
Det er til sammen 21,5 km vei i anlegget. Det er gang- og sykkelvei mellom Bømlo og Stord. 

 Bomstasjonen 
Bomstasjonen som tidligere sto på Føyno ble fjernet i 2013, siden trekantsambandet da var nedbetalt. Det er imidlertid med virkning fra 2. mai 2013 etablert en ny bomstasjon på Spissøya på Bømlo, som en del av Bømlopakken.

Priser
Ved åpningen av Trekantsambanet var det tre prisklasser: liten, mellomstor og stor bil. Etter hvert fant man ut at dette gav en utilsiktet forskjellsbehandling av kunder med AutoPASS fra eget og andre bompengeselskap, ettersom vogntog med andre selskaps abonnement betalte for mellomstor bil pga. disse bare opererer med to prisklasser. For å rydde opp i dette ble det 1. januar 2006 redusert til to prisklasser: liten og stor bil, samtidig som prisene ble justert noe for å unngå inntektstap. Med abonnementsavtale og AutoPASS oppnås det 40% rabatt på alle priser. Fra 30. april 2013 er det gratis å kjøre over Trekantsambandet.

Tidsperiode: 2000 - 2005
Kategori  Vekt  Lengde  Kontant  AbonnentLiten bil  0 - 3500 kg  0 - 6 m  80 kr  48 krMellomstor bil  over 3500 kg  6 - 12,4 m  240 kr  144Stor bil  over 3500 kg  over 12,4 m  480 kr  288 kr

Tidsperiode: 2006 - 2013
Kategori  Vekt  Kontant  AbonnentLiten bil  0 - 3500 kg  85 kr  51 krStor bil  over 3500 kg  270 kr  162 kr

 Kostnader og finansiering 
Totalkostnad for Trekantsambandet var 1.814 mill. kr. (2000) fordelt som følger:

 Bømlafjordtunnelen: 476 mill. kr.
 Stordabrua: 433 mill. kr.
 Bømlabrua: 336 mill. kr.
 Spissøybrua: 46 mill. kr.
 Digernestunnelen: 36 mill. kr.
 Veianlegg: 325 mill. kr.
 Byggherrekostnader: 172 mill. kr.

 Eksterne lenker 
 Trekantsambandet
 Sunnhordland Bru- og Tunnelselskap

Kategori:Europavei 39
Kategori:Veier i Vestland
Kategori:Veier i Stord
Kategori:Veier i Bømlo
Kategori:Veier i Sveio
Kategori:2001 i Norge
Kategori:Broer åpnet i 2001
Kategori:Tunneler åpnet i 2001